NaiveNeuron/SloPal huggingface dataset:
Lebocký, Tibor, poslanec NR SR (2013-10-18):
Ďakujem za slovo. Vážená pani podpredsedníčka, kolegyne, kolegovia, vážený pán minister, Výbor Národnej rady Slovenskej republiky pre pôdohospodárstvo a životné prostredie ma svojím uznesením č. 186 z 8. októbra 2013 určil za spravodajcu k vládnemu návrhu zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa menia a dopĺňajú niektoré zákony. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 25. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2013 č. 694 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, všeobecnú rozpravu.
Bugár, Béla, podpredseda NR SR (2011-04-05):
Pán poslanec Blanár.
Jurinová, Erika, podpredsedníčka NR SR (2015-03-24):
Pán poslanec Kuffa.
Kaník, Ľudovít, poslanec NR SR (2010-09-08):
Pán poslanec Paška, ja som veľmi pozorne počúval, strašne dlho som nechápal, o čom vy vlastne hovoríte. Ako vždy veľmi silné gestá, veľmi emotívne vyjadrovanie, divadelný prejav, ako je pre vašich špičkových predstaviteľov veľmi vlastné, a furt som nerozumel, čo to je za problém, kde vy vlastne vidíte to dehonestovanie a ten odklon od európskej integrácie. A potom som sa začal zamýšľať, že odkiaľ vlastne pochádza tá vaša taká submisívna poloha voči nejakým takým tým zahraničným autoritám, tá kolenačková politika, také to „vlezlo“ neviem kam všade, nechcem na, v tejto, v tomto pléne povedať kam niekomu. A ono to naozaj pekne zapadá, keď si človek zoberie to kachličkovanie kúpeľne, to nevšimnutie si, že tu bol 17. november. A ja si ešte pamätám, ako ľudia, veľmi podobní vám, aj keď dnes už v staršom veku, vtedy takto podobnými slovami obhajovali tú veľkolepú politiku Moskvy a Sovietskeho zväzu, ktorá nám prináša tie svetlé zajtrajšky. Vy ste len otočili trošku viac smer na západ. Dnes rovnako nekriticky ste ochotní reprezentovať byrokraciu, nie demokraciu, ale európsku byrokraciu, ktorá ohrozuje demokraciu a slobodu, a keby platila svojich lobistov, tak vy by ste bol asi najlepšie platený lobista po tomto prejave európskej byrokracie. Znova zdôrazňujem, byrokracie. A vy by ste toto Slovensko predali za to, aby ste mohli hovoriť, že to je jedno, koľko to stojí. To je jedno, koľko to stojí veľa peňazí, lebo vy neviete, že tie peniaze pochádzajú z daní našich občanov. Že najprv niekto musí zarobiť tie peniaze, aby ich nejaký vládni predstavitelia rozdeľovali. A vy hlavne milujete rozdeľovanie peňazí. (Potlesk.)
Richter, Ján, minister práce, sociálnych vecí a rodiny SR (2020-02-25):
Ďakujem pekne za slovo, pán predseda Národnej rady. Vážené panie poslankyne, páni poslanci, dovoľte, aby som vám poprial príjemné dopoludnie. Chcem veľmi pekne poďakovať za to hlasovanie, nie za seba, ale za skoro 1,5 milióna dôchodcov. V úvodnom slove k návrhu zákona na skrátené legislatívne konanie som uviedol, že cieľom predloženého návrhu zákona je zavŕšenie procesu transformácie vianočného príspevku na 13. dôchodok a zavedenie novej dôchodkovej dávky 13. dôchodok. Navrhuje sa, aby 13. dôchodok patril okruhu fyzických osôb, ktoré mali nárok na vianočný príspevok podľa zákona o poskytovaní vianočného príspevku, avšak už bez zohľadňovania výšky dôchodku. To znamená, že nárok na 13. dôchodok budú mať v zásade všetci poberatelia dôchodku vyplácaného Sociálnou poisťovňou. (Ruch v sále.) Suma 13. dôchodku sa navrhuje vo výške (zaznievanie gongu) priemernej mesačnej sumy príslušnej dôchodkovej dávky podľa jednotlivých druhov dôchodkov vykazovaných Sociálnou poisťovňou k 31. decembru kalendárneho roka... (Ruch v sále.)
Laššáková, Jana, podpredsedníčka NR SR (2015-04-24):
Pán poslanec Vašečka.
Bittó Cigániková, Jana, poslankyňa NR SR (2021-05-28):
Už som to dvakrát stlačila, ospravedlňujem sa. Pán poslanec Taraba, nemyslím si, že sú tam fiktívne položky, len si myslím, že vzhľadom na tú krátkosť času sa jednoducho nemyslelo na všetky zdroje, ktoré by mohli ísť, teda mimo peňazí ľudí. Inými slovami, nepochybujem o tom, že za týmto nebol zlý úmysel, práve naopak, za tým rozpočtom je dobrý úmysel. My len vravíme, že teda tie peniaze na tie jednotlivé položky sa dajú nájsť aj iným spôsobom a mali by sme sa o tom baviť. Snažíme sa teda o to, aby táto vláda bola zodpovednejšia. To je aj odpoveď pánovi Kočišovi, že áno, my nie sme, ani by sme nechceli byť v opozícii. My sa v koalícii cítime dobre, podporujeme vládu Eduara... Eduarda Hegera naozaj úprimne a úprimne sa snažíme o to, aby bola čo najkvalitnejšia. A toto je náš príspevok k tomu. Je škoda, že nezostal interný, pretože tak by to teda... naozaj by sme ľudí obťažovali menej. Rado Kazda, úplne vo všetkom, samozrejme, súhlas. Ďakujem ti za príspevok. Pán Suja, už nás toľko, prosím vás, nechváľte, lebo potom máme z toho zlý pocit. A tuto kolega Ondro Dostál je potom nešťastný z toho. To som ja nerada. (Povedané so smiechom a reakcia z pléna.) Áno, viac. Aj Alino Baránik. Takže v klube SaS je všetkým úplne jasné, že 2 plus 2 sú 4. Nie je tu nikto, kto by o tom pochyboval, ale chcem sa zastať aj klubu OĽANO a nemyslím si, že je to vždy slepé a bezduché. Ja aj sčasti chápem tú lojalitu voči, voči predsedovi ich strany, ktorý im dal životnú, alebo nie, nechcem to naozaj zdehonestovať, ktorý im dal v živote šancu. Ja napríklad cítim rovnakú lojalitu k Richardovi Sulíkovi. Ale spomeňte si na pána Krošláka, Hatrákovú, zo SME RODINA pána Linharta, vedia sa ozvať, keď chcú. Takže netreba im krivdiť.
Jurinová, Erika, podpredsedníčka NR SR (2012-07-02):
Pán Poslanec Pollák.
Ďuriš Nicholsonová, Lucia, podpredsedníčka NR SR (2018-06-15):
Ďakujem pekne, pani spravodajkyňa. Otváram všeobecnú rozpravu, písomne sa neprihlásil nikto, otváram teraz možnosť prihlásiť sa ústne. Končím možnosť prihlásiť sa do rozpravy. Prihlásil sa pán poslanec Miroslav Ivan. Nech sa páči, máte slovo.
Pellegrini, Peter, predseda NR SR (2015-10-01):
Prezentujme sa a hlasujme o bode 8 spoločnej správy s odporúčaním gestorského výboru schváliť. (Hlasovanie.) Prítomných 137 poslancov, za hlasovalo 77, zdržalo sa 60 poslancov. Tento bod sme tiež schválili. Pán spravodajca.
Frešo, Pavol, poslanec NR SR (2012-12-12):
Ďakujem pekne, pán predseda. Ja počkám tú chvíľku, než si dajú páni socialisti rozchod, aby som náhodou nehovoril zbytočne a nedával im nejaké zlé inštrukcie. (Prerušenie vystúpenia predsedajúcim.)
Bugár, Béla, podpredseda NR SR (2016-09-12):
Pán spravodajca, nech sa páči, môžete zaujať stanovisko.
Blanár, Juraj, podpredseda NR SR (2022-06-14):
Ďakujem, pán minister. Teraz udeľujem slovo spoločnému spravodajcovi z výboru pre financie a rozpočet pánovi poslancovi Györgyovi Gyimesimu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech a páči.
Laššáková, Jana, podpredsedníčka NR SR (2012-12-06):
Dobre. Dobre. Potom ďalej pán poslanec Hudacký, pán poslanec Jozef Mikloško, Ľudo Kaník, Martin Fronc, Pavol Abrhan, Jozef Mihál, pani poslankyňa Monika Gibalová, pán poslanec Martin Fedor, pán poslanec Dušan Galis, pán poslanec Juraj Miškov, pán poslanec Zsolt Simon, pán poslanec František Šebej, pán poslanec Rudolf Chmel, pán poslanec Mikuláš Dzurinda – u pána poslanca Kollára, ktorý je tiež písomne prihlásený, platí to isté, takže nie je ako písomne prihlásený do rozpravy, môže sa prihlásiť ústne – pán poslanec Gabriel Csicsai, pán poslanec Viliam Novotný, pán poslanec Pavol Zajac a pán poslanec Mikuláš Huba. Zaznačili ste všetkých? Áno, dobre. Ďakujem pekne. A teraz dávam slovo pánovi poslancovi Duchoňovi. Nech sa páči.
Hort, Milan, podpredseda NR SR (2011-07-12):
Prepáčte, pani ministerka. Poprosím vás, asi všetci súhlasíte s tým, že skúsime tento bod otvoriť, dáme slovo spravodajcovi, aby sa potom mohli prihlásiť do rozpravy, a potom spravím krátku prestávku pred hlasovaním. Rešpektujme vystúpenie pani ministerky v úvodnom slove, je to aj po dohode koalície a opozície, aby sme ešte tento bod otvorili. Poprosím vás o pokoj, aby mohla dočítať svoje úvodné slovo. A potom dostane slovo aj spravodajca. Nech sa páči.
Laurenčík, Milan, podpredseda NR SR (2022-03-22):
Pán spravodajca, nechcel ste predložiť ešte aj pozmeňujúci návrh?
Jurík, Beáta, poslankyňa NR SR (2024-06-27):
Ďakujem za slovo, pán predsedajúci. Ja by som podobne ako včera chcela spraviť také resumé na záznam, že ako vlastne prebieha momentálne tento legislatívny proces. Takže dnes koalícia odmietla ďalšie opozičné návrhy, naopak, schválila doživotnú rentu pre premiéra, schválila si svojho podpredsedu parlamentu, odvolala opozičnú predsedníčku výboru, opozičného predsedu výboru, čo sa ešte podarilo? Prelomila veto prezidentky opäť raz, nezvolila žiadneho kandidáta, kandidátku na Ústavný súd, stále nemáme predsedu Národnej rady a opakujeme druhé čítanie zákona, o ktorom sme sa bavili aj včera večer. Dnes rozprava začala 19.04 h, prihlásených je 36 opozičných poslancov a poslankýň, prvá vystúpila Zora Jaurová, odborníčka na kultúrne politiky, z PS, ktorá hneď vyvolala teda diskusiu, a síce 16 faktických poznámok. V pléne je presne osem koaličných poslancov a poslankýň, z toho jedna spravodajkyňa, jeden predsedajúci, jeden navrhovateľ, hlasovať sa bude pravdepodobne zajtra o jedenástej. Takto SNS mení fungovanie a organizáciu ďalšej verejnoprávnej inštitúcie. Opäť je tu ticho, ale tentokrát aj HLAS.
B. Bugár, podpredseda NR SR: (2004-06-24):
(Hlasovanie.) Prítomných 137, za 102, hlasovania sa zdržalo 34 poslancov, nehlasoval 1. Návrh sme schválili. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Pán spravodajca. A. Ivanko, poslanec: Ďakujem pekne. Pán predsedajúci, dajte hlasovať o návrhu zákona ako o celku v znení schválených pozmeňujúcich a doplňujúcich návrhov.
E. Angyalová, poslankyňa: (2003-02-27):
V prvom rade chcem povedať, že moja otázka nemala byť impertinentná. Naozaj sa pýtam preto, lebo dostávam k tomu niekoľko listov, teda množstvo listov, lebo som členkou sociálneho výboru a musím ľuďom aj čosi povedať. Je mi jasné aj to, že to nie je celkom iba vaša kompetencia, ale že je to v podstate taký medzirezortný problém. K tomu Sideritu som sa dostala takto. Som Košičanka. Teda rožňavskú problematiku poznám skôr preto, lebo som tam bola na výjazde a dohodli sme sa, že isté okresy budeme mať pod gesciou. Problematika Sideritu je napríklad aj v tom, že tam už bola raz pridelená štátna pomoc, len nestihla dôjsť. To asi viete, tú situáciu poznáte, lebo potom bol vyhlásený konkurz. Napriek tomu podnik v konkurze vyrába zisk. To je podľa mňa zaujímavá situácia. Ale nie k tomu. Podstatné je teraz v tejto chvíli toto. Povedzte mi, čo mám odpovedať žene, ktorá mi povie, že žije s dvoma deťmi, jedno ešte študuje, druhý syn pracuje, zarába 6 000 korún, ale keď poplatia všetko spolu, ona je takisto ako dcéra zaradená do sociálnej siete, ostane jej 1 600 korún na žitie na tri osoby. Čo jej mám odpovedať, prosím vás, povedzte mi. R. Nemcsics, podpredseda vlády a minister hospodárstva SR: Pani poslankyňa, odpovedajte jej podľa svojho najlepšieho svedomia a vedomia. Ale ešte raz vám hovorím, že odbiehame od otázky Sideritu. Je to problém, ktorý je oveľa plošnejší ako Siderit. Siderit je jedným z príkladov, keď efektivita výroby vzhľadom na rast cien energií je na takej úrovni, že nie je možné prevádzkovať fabriku ďalej. Ale tu som povedal celý súbor opatrení, ktorými z pozície rezortu hospodárstva môžeme ovplyvniť sociálnu situáciu, a to existuje jedine tak, že môžeme zlepšiť celkové podnikateľské prostredie tak, aby sa tu zvýšila zamestnanosť a to je základná odpoveď. Ak hovoríme o východoslovenskom regióne ako-takom, tak bez infraštruktúrnych programov, bez dopravnej infraštruktúry, ktorá tam musí prísť, je zásadný problém robiť akékoľvek veľkolepé rozvojové programy.
Kollár, Boris, predseda NR SR (2022-02-22):
No, samozrejme, že máte na to nárok, zvolať grémium. Či to budeme takto vnímať, to sa rozhodne na tom grémiu. Ale zvolávam grémium teda na 14. hodinu, keď tuná budú poslanci, takže prosím všetkých zástupcov politických strán, aby sa dostavili do sály vzadu na 14.00. Ďakujem. A teraz budeme pokračovať v rozprave. Pán Takáč, nech sa páči, máte slovo.
Ďuriš Nicholsonová, Lucia, podpredsedníčka NR SR (2017-10-17):
Teraz ste ma tak dostali s tou poslednou vetou, že vlastne už som aj zabudla, čo som chcela povedať. Ale chcela som povedať to, že na tomto je fakt vidieť, že niektoré veci proste sú apolitické, že keď narazíme na takýto problém a prinesieme to proste pred plénum Národnej rady Slovenskej republiky, tak je fajn, že sa na tom vieme zhodnúť, lebo v konečnom dôsledku to robíme, robíme pre občanov. Tak, tak dnes celkom ma to potešilo, áno. Ďakujem.
Bugár, Béla, podpredseda NR SR (2018-12-04):
Nech sa páči, prezentujme sa a hlasujme. (Hlasovanie.) Prítomných 144, za 132, proti 12. Konštatujem, že návrh sme schválili. Dávam slovo pánovi poslancovi Balážovi, aby nás informoval a zároveň aby dal hlasovať o druhom čítaní o vládnom návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme (tlač 1138). (Hlasovanie o vládnom návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1138.)
Danko, Andrej, podpredseda NR SR (2024-09-11):
Pokračujeme v rozprave. Pýtam sa, či sa chce niekto prihlásiť do rozpravy ústne. Uzatváram možnosť prihlásenia. Poslanec Hajko a Viskupič. Nech sa páči, pán poslanec Hajko.
Grendel, Gábor, podpredseda NR SR (2021-11-11):
Pán poslanec Eduard Kočiš.
Hrušovský, Pavol, predseda NR SR (2011-10-21):
Pán poslanec Fronc, boli ste poverený ako spoločný spravodajca výborom pre obranu a bezpečnosť, aby ste Národnej rade predložili návrhy uznesení k prerokovávanému vládnemu návrhu zákona o obrannej štandardizácii, kodifikácii a štátnom overovaní kvality výrobkov a služieb na účely obrany, ktorý prerokovávame ako tlač 472. Pán spoločný spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. 277/2009 Z. z. , tlač 472.)
B. Bugár, podpredseda NR SR: (2003-11-11):
správu o lesnom hospodárstve v Slovenskej republike 2003 , a potom poprosím o slovo pani spravodajkyňu, ktorá aj k jednej, aj k druhej správe podá spravodajskú informáciu. Nech sa páči.
Gažovičová, Tina, poslankyňa NR SR (2024-02-08):
Ďakujem kolegovi Hlinovi, že vytvoril väčší priestor, aby sme diskutovali o niečom, na čo poukázala naša kolegyňa Števulová a to je, že sa týmto celým menia ešte aj premlčacie doby pre tak strašný trestný čin, ako je znásilnenie. Čiže niečo úplne iné, ako sme tu doteraz celý čas diskutovali. Celý čas sme hu hovorili o ekonomických trestných činoch, pretože to bolo jediné zdôvodnenie, ktoré vláda priniesla. Nikde som ani raz od vlády nepočula akékoľvek zdôvodnenie, prečo chcú meniť premlčaciu dobu pre znásilnenie a som pomerne úprimne presvedčená, že to ani z vás skoro nikto nevedel, že to jednoducho je nedopatrenie, nejaký ako nešťastný vedľajší produkt tejto novely, kde bol záujem meniť premlčacie doby a nikto dostatočne v tej rýchlosti nepremyslel, že to bude mať dopad aj na iné časti Trestného zákona. A ja vám úprimne poviem, ja poznám viacero žien, ktoré sú preživšie znásilnenia. Väčšinou to má dlhodobé a veľmi ťažké dopady na ich psychické zdravie a väčšinou sa z toho tie ženy, a mimochodom týka sa to aj mužov, o tom som presvedčená, dlhodobo spamätávajú. A ak majú to šťastie a niekedy prekonajú tú traumu, tak potom sú možno dosť silné, psychicky silné na to, aby išli pred súd a aby sa snažili domôcť spravodlivosti. Čiže naozaj si myslím, že toto je trestný čin, kde by sa nemala znižovať premlčacia doba, ale hlavne to nie je niečo, na čo by sme mali prísť v treťom čítaní, keď doteraz o tom nikto nehovoril a nikto na to neupozornil. To je absolútne hanebné!
Blaha, Ľuboš, podpredseda NR SR (2023-12-13):
S reakciou na faktické poznámky, pán poslanec Marek Krajčí, nech sa páči.
Šimečka, Michal, podpredseda NR SR (2023-12-14):
Ďakujem veľmi pekne. S faktickou pán poslanec Grendel.
Pellegrini Peter, predseda NR SR (2015-11-26):
Prezentujme sa a hlasujme o bodoch 142, 148 a 169 spoločne s odporúčaním gestorského výboru neschváliť. (Hlasovanie.) Prítomných 135 poslancov, za nehlasoval nik, proti bolo 77, zdržalo sa 58 poslancov. Tieto body sme neschválili.
Bugár, Béla, podpredseda NR SR (2016-04-22):
Pán poslanec Krajčí, môžte reagovať na faktické.
Heger, Eduard, poslanec NR SR (2019-02-05):
Ďakujem pekne. Ja by som chcel za seba povedať, že ja určite sa staviam na stranu výrobcov, a myslím, že aj v tom mojom vystúpení to bolo veľmi jasné, pretože o tom bol aj celý môj apel na pani ministerku, pretože naozaj dnes, keď sa chceme baviť o tom trhovom mechanizme, tak ten trhový mechanizmus by mal fungovať všade a tým pádom by mal fungovať alebo teda taká spravodlivosť by mala fungovať aj pri prideľovaní eurofondov. To znamená, že naozaj potrebujeme sa zamerať na to, aby aj to čerpanie, ale zároveň aj to smerovanie bolo spravodlivé v tom, aby mohli tí slovenskí výrobcovia sa dostať k eurofondom, aby mohli pozdvihnúť svoje know-how, svoje technológie, aby dokázali konkurovať teda tým zahraničným výrobcom, pretože... A ďalšia vec je tá, na ktorú apelujem ja už dlhšie, ale aj s kolegami, že tu treba robiť niečo s podnikateľským prostredím, pretože tí malí podnikatelia alebo tí výrobcovia sú podnikatelia, čiže sú predmetom podnikateľského prostredia a tu to ťahajú za kratší koniec oproti tým zahraničným v tom, že máme tu strašne veľa regulácií. Veľa sa tu mení legislatíva, mení sa počas roka. To má dopad na týchto výrobcov a tá byrokratická aj regulačná záťaž je tu stále veľmi vysoká a tým pádom samotná vláda kladie polená pod nohy domácim výrobcom a keby im zjednodušila samotné; lebo to sú enormné náklady, ktoré ich tiež stoja. Taktiež energie. Vieme, že na Slovensku je cena energií jedna z najvyšších a teraz idú robiť, ministerstvo hospodárstva ide robiť úľavu pre veľmi veľké firmy. Čiže opäť sa to týchto nedotkne, takže oni zase majú veľmi vysoké vstupy, ktoré majú dopad na tú cenotvorbu a tým pádom omnoho menšiu maržu, omnoho z menšej marži môžu omnoho menej investovať a opäť sa cyklíme. Takže; a ešte k tej cene. Tá economy of scale je o tom, že keď nakupujem omnoho väčšie objemy, tak automaticky mám aj nákupnú cenu nižšiu. Lebo keď kúpim kilo múky a keď kúpim 10 ton múky, tak, samozrejme, tú múku kupujem za úplne inú cenu. A toto zohráva tiež rolu v tej celej ekonomike. Ďakujem.
Laššáková, Jana, podpredsedníčka NR SR (2014-11-09):
Na vystúpenie podpredsedu vlády s faktickými poznámkami, posledný prihlásený do faktických poznámok je pán poslanec Muňko, sa hlási 22 poslancov. Končím možnosť prihlásiť sa s faktickými poznámkami. Nech sa páči, pán poslanec Kaník.
Bartek, Michal, poslanec NR SR (2024-04-17):
Pán kolega Ledecký, vy v SaS-ke teda nie ste strana odborníkov, ale vy ste strana cynikov a hneď vám poviem prečo. Ja sa vždy tak dobre zasmejem, keď idete niečo rozprávať o rozpočtovej zodpovednosti a šafárení s financiami, keď to bola práve vláda Petra Pellegriniho, ktorá vám odovzdávala štát skoro s nulovým deficitom a vašich tri a pol roka vlády Matoviča, Hegera a progresívneho Ódora štátny rozpočet rozkufrovali o osem miliárd. Viete, mňa tak prekvapuje skutočne ten váš nevídaný cynizmus voči seniorom, ale vy to máte v SaS-ke v DNA, veď si pamätáme výroky napríklad p. Zemanovej o tom, ako ľudia nad 65 rokov už skutočne netvoria žiadnu hodnotu, to sú slová od vás, čiže pevne verím, že seniori vám toto nezabudnú, keď rozprávate o tom, že ste doplietli v tom vašom vystúpení skutočne všetko, len viete, pán kolega, tí seniori tie peniaze nevyvezú do zahraničia, neprepijú ich v Dubaji, dajú ich svojim vnúčatám, dajú ich na podporu svojich príbuzných, svojich rodín, kúpia si za ne lieky, pretože aj za vašich vlád sa skoro 300-tisíc seniorov prepadlo do pásma chudoby a skutočne nám ten stav, v ktorom sa nachádzajú, horí. Čiže prosím vás, skutočne už trošku prestaňte sa oháňať tými tabuľkami a tým excelom. A ešte keď hovoríte niečo o tých stoličkách v tých nemocniciach a hovoríte, že to len jeden-dva milióny. Boli ste tiež tri roky vo vláde, prečo to pani Marcinková už vtedy nepresadila, keď mohla? Mali ste ústavnú väčšinu, tak sa konečne nevyhovárajte! Ďakujem.
A. Belousovová, podpredsedníčka NR SR: (2009-04-15):
Pán poslanec Szigeti, máte slovo.
Hrušovský, Pavol, podpredseda NR SR (2010-08-06):
Pán poslanec Ondruš.
Zajac, Pavol, poslanec NR SR (2014-11-10):
Pán minister, vo svojom vystúpení ste znova spomínali kauzu Star EU, za ktorú sme vás pred týždňom odvolávali, dneska odvolávame premiéra, to znamená celú vládu pre rozmáhajúcu sa korupciu, a toto bol typický príklad korupčného klientelistického prístupu. Chcem sa vás spýtať, pán minister, ani počas tej schôdze pred týždňom, ani dneska som sa nedozvedel, odporúčali ste firmu Star EU starostom a primátorom na východnom Slovensku, alebo nie? Akým zázrakom, akým vplyvom táto firma následne vyhrala 70 súťaží pri sedemdesiatich účastiach? Každý, kto chcel eurofondy, musel ísť cez túto firmu, lebo generálny sekretár strany SMER za prítomnosti premiéra odporúčali túto firmu. Následne cez personálne prepojené firmy, ktoré obstarávali tieto stavebné zákazky, sa obstarávalo, objem stavebných prác v objeme 66 mil. eur. Sú tu jasné indície z podozrenia z korupcie. Pán minister, my tu nemáme trestnoprávnu kompetenciu, to majú iné orgány. A aj tento prípad bol na tieto orgány posunutý. Ale my tu voči vám a dneska voči celej vláde vyvodzujeme politickú zodpovednosť. A toto je prístup aj inde vo svete, že nie až keď je dokázané trestnoprávne konanie niektorých politikov, ale už pri podozrení, pri indíciách títo vyvodia politickú zodpovednosť a odstúpia. Tak to bolo v prípade Lotyšska, keď spadla budova a odstúpil premiér, pretože tam zahynulo 54 ľudí. Toto je vyvodenie politickej zodpovednosti.
B. Bačík, poslanec: (2007-06-26):
Národná rada uznesením č. 336 z 9. mája 2007 pridelila predmetný vládny návrh zákona na prerokovanie v druhom čítaní týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci a bývanie. Za gestorský výbor určila Výbor Národnej rady Slovenskej republiky pre verejnú správu a regionálny rozvoj. Výbory prerokovali predmetný vládny návrh zákona v lehote určenej uznesením Národnej rady Slovenskej republiky a odporučili ho Národnej rade schváliť s pozmeňujúcimi a doplňujúcimi návrhmi, ktoré máte uvedené v časti IV spoločnej správy, a preto ich nebudem čítať. Len pripomeniem, že ide o celkovo osem pozmeňujúcich a doplňujúcich návrhov, ktoré odporúča gestorský výbor schváliť. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Gestorský výbor na základe stanovísk výborov k vládnemu návrhu zákona, ktoré sú vyjadrené v schválených uzneseniach výborov, odporúča Národnej rade Slovenskej republiky vládny návrh zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov, schváliť s pozmeňujúcimi a doplňujúcimi návrhmi uvedenými v časti IV spoločnej správy. O pozmeňujúcich a doplňujúcich návrhoch výbor odporúča hlasovať spoločne, t. j. hlasovať o bodoch 1 až 8 spoločne s odporúčaním gestorského výboru schváliť. Spoločná správa výborov bola schválená v druhom čítaní uznesením gestorského výboru č. 100 z 19. júna 2007. Gestorský výbor ma určil za spoločného spravodajcu výborov a súčasne ma poveril predniesť spoločnú správu výborov na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď po ukončení rozpravy k nemu. Zároveň po skončení druhého čítania pristúpiť k tretiemu čítaniu ihneď. Vážený pán podpredseda, toľko ako spravodajca k spoločnej správe výborov. Poprosím, otvorte rozpravu k predmetnému vládnemu návrhu. Ďakujem pekne.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 134 poslancov, za 116, proti 2, zdržalo sa 15 poslancov, 1 nehlasoval. Konštatujem, že návrh sme schválili.
Šudík, Tomáš, poslanec NR SR (2023-05-10):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom a doplňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Bugár, Béla, podpredseda NR SR (2019-01-30):
Nech sa páči, pán spravodajca, môžte zaujať stanovisko tiež.
Kéry, Marián, poslanec NR SR (2019-04-04):
Pán predsedajúci, v rozprave vystúpil jeden pán poslanec, pán poslanec Osuský. Dajte, prosím, hlasovať o uznesení Národnej rady, ktorým Národná rada podľa čl. 86 písm. d) Ústavy Slovenskej republiky vyslovuje súhlas s Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej a zároveň rozhodla, že táto dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi.
B. Bugár, podpredseda NR SR: (2004-02-03):
(Hlasovanie.) Prítomných 130 poslancov, za 39, proti 46, zdržalo sa 45. Konštatujem, že body 2 a 3 zo spoločnej správy sme neschválili. M. Demeterová, poslankyňa: Ďalej na osobitné hlasovanie boli vyňaté body zo spoločnej správy 4, 5, 6 s odporúčaním gestorského výboru schváliť. Najskôr, prosím, dajte hlasovať o bode č. 4, kde je daný pozmeňujúci návrh, ktorý legislatívne upresňuje tento pôvodný návrh.
T. Cabaj, poslanec: (2002-04-04):
Ale na druhej strane treba povedať, že my už chceme riešiť možno tretí alebo štvrtý krok ako dôsledok toho, čo na Slovensku funguje alebo nefunguje. Ak sa niektorý slovenský politik objaví dva razy na obrazovke, tak už nedokáže byť v rámci politickej strany druhý či tretí, ale musí si založiť vlastnú politickú stranu, aby bol lídrom. A o tomto je to. Preto sú ľudia znechutení, že máme 108 alebo koľko, už teraz neviem, či 110 politických strán a každá politická strana príde a potom sú programy okopčené, jedno vajce ako druhé a tí občania hovoria: „Tak čo teraz budeme vyberať navyše, keď je to program takých ľudí, ktorí už prešli 5 – 6 politickými stranami a teraz prídu, sľubujú, čo budú robiť.“ Takže tam je tá informovanosť občanov. Ak nie je záujem, tak z tohto dôvodu, ale nie preto, že by nemali ľudia záujem o voľby.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 112, za 87, proti nikto, zdržalo sa 23, nehlasovali 2. Konštatujem, že sme navrhované uznesenie schválili. Pristúpime k hlasovaniu o návrhu uznesenia k návrhu štatútu Rady pre štátnu službu (tlač 857). Dávam slovo predsedníčke výboru pre sociálne veci, poslankyni Alene Bašistovej, aby hlasovanie uviedla.
Kollár, Boris, predseda NR SR (2023-02-17):
Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu predsedu výboru pre zdravotníctvo. (Ruch v sále a opakované zaznievanie gongu.) (Výsledok hlasovania o návrhu na voľbu predsedu Výboru Národnej rady Slovenskej republiky pre zdravotníctvo , tlač 1326.)
Glváč, Martin, podpredseda NR SR (2018-02-06):
Ďakujem. S faktickými poznámkami traja poslanci, končím možnosť prihlásiť sa. Pán poslanec Antal, nech sa páči.
J. Šimko, poslanec: (2004-03-09):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu kandidáta Národnej rady Slovenskej republiky na zvolenie za sudcu disciplinárneho súdu 0 poslancov neodovzdalo hlasovacie lístky. Zo 133 odovzdaných hlasovacích lístkov bolo 5 neplatných a 128 platných. Podľa platných hlasovacích lístkov overovatelia zistili, že - za kandidátku Marianu Arnoldovú hlasovalo za 93 poslancov, proti 23 poslancov, zdržalo sa hlasovania 12 poslancov, - Ladislava Cakociho hlasovalo za 17 poslancov, proti 75 poslancov, zdržalo sa hlasovania 36 poslancov, - za kandidáta Jozefa Martišíka hlasovalo za 18 poslancov, proti 71 poslancov, zdržalo sa hlasovania 39 poslancov. Na schválenie návrhu na voľbu kandidátov Národnej rady Slovenskej republiky na zvolenie za sudcov disciplinárneho súdu je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní bola za kandidátku Národnej rady Slovenskej republiky na zvolenie za sudkyňu disciplinárneho súdu Slovenskej republiky zvolená Mariana Arnoldová. Ďakujem, pán predsedajúci.
Brocka, Július, poslanec NR SR (2012-05-04):
Pán premiér, vy hovoríte, že ľudia nevedia nič o 2. pilieri, a preto idete robiť svoju kampaň. Pán premiér, ja si myslím, že vy sa mýlite. Vy podceňujete ľudí, tých 1,4 mil. ľudí, ktorí si sporia už niekoľko rokov na svoj dôchodok. Ale zároveň ukazujete aj to, že vy pravdepodobne neviete nič o 2. pilieri alebo vecami, ktoré rozprávate, tak demagogicky chcete ľudí pomýliť, aby šli možno, ja to nazvem, do toho vášho 1. piliera, ktorý nemá budúcnosť, ktorý je viac ohrozený ako 2. pilier. A vychádzame najmä z toho, keď hovoríte, že ľudia keď si odkladajú 9 % zo svojho príjmu, tak že si nenasporia na dôchodok, a preto chcete znížiť tento podiel na 6 %, možno na menej. A potom si už nasporia zo 6 %, keď si nenasporia na svoj dôchodok z 9 %? Pán premiér, hovoríte, že im inflácia ukrajuje z úspor. A z úspor vašich v banke alebo v pančuche neukrajuje? Prosím vás, už ani malým deťom nehovorte takéto veci. Ale čo je najhoršie, čo ja považujem za najhoršie, je, že vy za vaše pekné reči, že chcete chrániť ľudí v 2. pilieri, ich idete okradnúť. Pán premiér, tomu, kto si dnes sporí do 2. piliera 25 eur mesačne a nasporí si za rok 300 eur, tak vy tomu chcete 100 eur zobrať. Sporenie na dôchodok, to nie je luxus. Vy ste sľubovali zdaniť luxus a bohatých, ale vy chcete zobrať ľuďom, ktorí sú možno stredná trieda, možno aj chudobní, ale na rozdiel od vás zodpovední, lebo neveria vašim sľubom o istotách. Vy im totiž istotu budúceho dôchodku beriete, pán premiér. A to ja nepovažujem za fér, to nepovažujem za plnenie volebného sľubu alebo vašich volebných sľubov, ja to považujem za podvod, pán premiér.
Grendel, Gábor, podpredseda NR SR (2021-12-09):
Ďakujeme za informáciu. Prosím, pán predseda vlády, aby ste v limite 15 minút odpovedali na otázku adresovanú predsedovi vlády, otázka je od pána poslanca Martina Čepčeka a znie: „Pán premiér, vám a pánom Matovičovi a Rezníkovi bol adresovaný otvorený list, aby ste hádanie sa o ochorení COVID-19 a o očkovaní preniesli na pôdu okrúhlych stolov s účasťou odborníkov, ktorí nemajú len jeden názor, ale aj iné vedecky podložené názory. Ľudia by sa tak mohli dozvedieť všetky potrebné informácie, jedná sa predsa o ich zdravie a vy ich predsa nabádate k zodpovednosti. Nezaregistroval som vašu odpoveď na tento list, preto sa pýtam, či ste odpovedali, a ak nie, prečo. Máte obavy z takýchto diskusií?“
Sopko, Miroslav, poslanec NR SR (2018-12-03):
Ďakujem za slovo, pani predsedajúca. Pri tejto príležitosti sa chcem pána navrhovateľa opýtať také dve otázky. V prvom rade akože oceňujem to, že navrhovatelia boli ústretoví voči požiadavkám ZMOS-u a dostatočne predĺžili to prechodné obdobie, aby mali čas samosprávy ako zriaďovatelia týchto zariadení sa pripraviť. Spomínali ste technické a personálne podmienky, ale mňa by veľmi zaujímalo, ako zamýšľate riešiť priestore vybavenie, pretože kapacitne nemusia pri tom náraste, aj keď bude postupný, týchto stravníkov, zvládať práve zariadenia. Upozorňujem tu, že v školskom zákone máme nielen v §140 zadefinované školské jedálne, ale aj v § 141 aj výdajné školské jedálne, to znamená, zariadenia, kde sa vydáva strava, a ani tam nie každá škola má toto zriadené. To znamená, že tu treba riešiť aj kapacitne, akým spôsobom pri zvýšení toho záujmu sa toto bude dať obslúžiť, aby jednoducho sa necítili rodičia ukrivdení, že práve na ich dieťa nemajú priestor. Ale ďalší veľmi, moja vážna otázka znie ku konkrétnemu termínu „iné jedlo“, ktoré ostalo z toho pôvodného návrhu zákona v dotáciách. A viem, že v požiadavke ZMOS-u bolo, aby sa tento termín vylúčil, pretože nepozná ho vyhláška č. 330 o zariadeniach školského stravovania. Tam sa rozlišuje iba hlavné jedno, kam patrí obed, večera a doplnkové jedlo raňajky, desiata, olovrant a podobne, pretože máme tu nejaké záväzne materiálno spotrebné normy, kde treba myslieť na to, čo sa vlastne pod tým iným jedlom myslí, aby nám nedochádzalo k tomu stavu, ktorý máme i dnes, kde sa, žiaľ, bohužiaľ, je to tak, spôsob vydávania v tom prípade, kedy boli tí žiaci v tej núdzi, zabezpečovalo... (Prerušenie vystúpenia časomerom.)
M. Číž, podpredseda NR SR: (2006-08-02):
A ešte vám chcem jedno povedať. My sme hovorili o tom, že to, čo ste urobili so strategickými podnikmi, je pre nás vlastizrada. Je faktom, že hovorili sme o politickej vlastizrade, ale je obrovská škoda, že nemáme inštitút, ktorý je v mnohých krajinách Európskej únie. Tam môže parlament a jeho výbor podať žalobu na ministra za nedbalý alebo za zlý výkon funkcie. Garantujem vám, keby bol tento inštitút, že niekoľko žalôb na vás v tomto smere je už podaných. Ďakujem. (Potlesk.)
Jurinová, Erika, podpredsedníčka NR SR (2013-09-18):
Ďakujem, pán poslanec. Ďalej by mal nasledovať pán poslanec Mikuš, ktorý sa v sále nenachádza. Dávame priestor pánovi poslancovi Hraškovi, nech sa páči.
Kamenický, Ladislav, poslanec NR SR (2017-02-14):
Podobne ako kolegovia, chcel by som ctených členov výboru pozvať na zasadanie výboru pre financie a rozpočet o 12. hod. v miestnosti výboru.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme. (Hlasovanie.) Prítomných 139 poslancov, za návrh 47, proti 36 a zdržalo sa 56 poslancov. Návrh sme neschválili. Prosím teraz pána poslanca Poliačika ako spravodajcu k návrhu pána poslanca Gröhlinga na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch (tlač 533). Pán poslanec, aby ste uvádzali hlasovanie a nech sa páči. [Hlasovanie o návrhu poslanca Národnej rady Slovenskej republiky Branislava Gröhlinga na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa mení zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 533.]
Glváč, Martin, podpredseda NR SR (2018-10-17):
Pán poslanec Vážny.
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 91 poslancov, proti 9 poslancov, zdržalo sa 33 poslancov. Konštatujem, že Národná rada schválila uznesenie k návrhu na prevod majetkovej účasti štátu spoločnosti Letisko Piešťany, a. s., na ďalších akcionárov. Ďakujem spravodajcovi. Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1187). Slovo má spoločná spravodajkyňa z výboru pre vzdelanie, mládež, vedu a šport pani poslankyňa Oľga Nachtmannová.
Laurenčík, Milan, podpredseda NR SR (2020-12-01):
Pán poslanec Marek Šefčík.
Valocký, Jozef, poslanec NR SR (2011-06-29):
Pán poslanec, chcel by som reagovať na niektoré vystúpenia. Áno, hovoríte, že predchádzajúca vláda neurobila nič, nech sa páči. Predchádzajúca vláda to zvyšovala štyrikrát, vy ste už rok pri vláde a neurobili ste nič. Veď predsa táto petícia vôbec nemusela vzniknúť. My sme boli informovaní z petičného výboru, že sa pol roka nemohli dostať k ministrovi zdravotníctva. Keby sa boli k nemu dostali, minister by to vyriešil veľmi rýchlo, keď to chcete ale riešiť. Na strane druhej sú tieto navrhované opatrenia, ktoré máte v uznesení vlády a v uznesení parlamentu, samotné sestry pochopia, že je to len zahmlievanie celej kauzy. A môže sa kľudne stať, že opatrením napr. vo fakultných nemocniciach sestry dokonca budú mať platy znížené. Takže, nech sa páči. Minister sociálnych vecí veľmi dobre vie, že niektoré položky nadčasovej práce a iných ďalších komodít sa odvíjajú od minimálnej mzdy, čiže tam do toho nejdete, idete na tri eurá a štyri a niečo. Myslím si, že toto je nedostatočné. A skutočne sa viacej treba venovať sestrám. A, nech sa páči, bývalá vláda to robila štyrikrát za štyri roky, vy ste tu už rok, neurobili ste nič. Takže môžete sa ukázať a zvýšte platy sestrám zdravotným a pôrodným asistentkám. Ďakujem.
Šebová, Zuzana, poslankyňa NR SR (2019-09-24):
Vážený pán predsedajúci, vážené pani poslankyne, páni poslanci, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona (tlač 1633). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, predsedajúci, otvorte všeobecnú rozpravu.
Paška, Pavol, predseda NR SR (2013-06-27):
Páni, páni...
Kaník, Ľudovít, poslanec NR SR (2015-09-17):
Pán poslanec Martvoň, treba si prečistiť možno uši alebo počúvať s porozumením, pretože by ste inak nemohli povedať, že riešenia som tu nenavrhol. Navrhujem ich nie teraz len, ja ich od mája opakujem, píšem o nich, mnohokrát som na túto tému vystúpil v médiách, to riešenie, ktoré Európa nepovedala, je a) dôsledná ochrana vonkajších hraníc Európskej únie, b) zachytenie migrantov na hraniciach Európskej únie, umiestnenie v NATO pripravených záchytných táboroch, v ktorých má prebehnúť azylová procedúra, v ktorej sa majú oddeliť ekonomickí migranti od utečencov, kde utečencom má byť poskytnutá pomoc, ekonomickí migranti majú byť vrátení do krajín pôvodu. A až potom nasledujú riešenia c) a d) a ďalšie, ktoré Európska únia hovorí a akosi preskočila, pretože potom môžeme pomôcť aj s azylovým procesom a urýchleniu tohto procesu u tých, ktorí už sú vnútri, aby sme aj tam nastolili poriadok a právo v tejto oblasti. Ale keď to vy neviete počúvať a neviete tomu porozumieť, vo vašom prípade sa tomu ani nečudujem, lebo tak sa prezentujete po celý čas, ako tu pôsobíte.
Bugár, Béla, podpredseda NR SR (2017-10-11):
Nech sa páči, prezentujme sa a hlasujeme. (Hlasovanie.) Prítomných 137, za 78, proti 20, zdržalo sa 39 poslancov. Návrh novely zákona sme schválili. Prosím teraz pani poslankyňu Sárközy, aby uviedla hlasovanie v druhom čítaní o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách (tlač 621). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách a o zmene a doplnení niektorých zákonov v znení neskorších predpisov , tlač 621.)
Figeľ, Ján, podpredseda NR SR (2014-09-16):
To bola séria faktických aj s reakciou predchádzajúceho rečníka. Teraz požiadal o slovo na základe rokovacieho poriadku pán minister.
Glváč, Martin, podpredseda NR SR (2016-04-19):
Ďakujem veľmi pekne. Na faktické poznámky bude reagovať pán poslanec Galko.
Susko, Boris, poslanec NR SR (2021-09-22):
Ďakujem pekne za slovo, vážený pán predsedajúci. V prvom rade sa chcem ospravedlniť a opraviť chybu, ktorú som uviedol v spravodajskej informácii. Ústavnoprávny výbor návrh poslancov prerokoval na dnešnej schôdzi, teda 22. septembra, nie 21., ako som povedal. A druhá vec, pán predsedajúci, chcel by som navrhnúť, aby sa o tomto uznesení k tomuto bodu hlasovalo zajtra o jedenástej hodine. Ďakujem pekne.
Laššáková, Jana, podpredsedníčka NR SR (2015-01-27):
Na vystúpenie pána poslanca nie sú faktické poznámky. Ďalej v rozprave vystúpi pani poslankyňa Vitteková. Dohodla sa s pani poslankyňou Žitňanskou, že si vymenia poradie. Takže nech sa páči, pani poslankyňa Vitteková.
Taraba, Tomáš, poslanec NR SR (2022-10-18):
To je niečo tak krásne, keď nás tu liberáli poúčajú, čo všetko ten pápež, kedy povedal a citujú nám to tu do radu. Pápež aj povedal, že napríklad potrat je vražda nevinného. Je to úkladná vražda nevinného, povedal. Tak verím, že tým pádom, keď takto vás pápež oslovuje, tak, pán Baránik, máme podporu na zákon o zvýšení ochrany počatého života práve. Po druhé, často to tu, aj tuto ešte nejakí predrečníci to tu spomínali, tak ja vám to teraz prečítam, ako to bolo, slová pápeža Františka o tom a teraz citujem: „Homosexuáli majú právo žiť v rodine, aj oni sú deti Božie.“ Použité z rozhovoru s mexickou novinárkou Alazrakiovou vo filme, pôsobili tak, ako keby nimi pápež odôvodňoval práve svoju podporu pre registrované partnerstvá, hoci to tak nebolo. Pápež ich povedal v súvislosti s apelom na rodičov homosexuálnych detí, aby tieto svoje deti nevypudzovali z rodiny. Takže to je po druhé. A po tretie, keď nám tu budete ešte dávať viac kázní, pán Baránik, o tej teda cirkvi, tak aby ste vedeli, že tak ako tu predrečník povedal, prvá je Biblia, po druhé, v rámci teda, keď sa adresujete na tých katolíkov, je učenie, ktoré je obsiahnuté v katechizme. A po tretie sú vyjadrenia pápeža, ktoré sú povedané formou ex cathedra. Viete, čo je forma ex cathedra, pán Baránik? Neviete, ja vám to poviem. Pápež keď dostane mikrofón do ruky na lietadle, tak to nie je forma ex cathedra. To je osobitná formula, ktorú musí použiť, ktorá zaväzuje všetkých členov cirkvi. Takže toto je realita. Ak teda nám tu do budúcna ešte budete chcieť toto kázať, môžme si tu dať takéto okienko, ale to, že ste tu začali nadávať každému do primitívov, to práve odzrkadľuje vás.
Dostál, Ondrej, poslanec NR SR (2022-03-16):
Vážená pani podpredsedníčka vlády, vážený pán podpredseda Národnej rady, kolegyne, kolegovia, rád by som predniesol pozmeňujúci a doplňujúci návrh, resp. pozmeňujúci návrh, ktorý má síce legislatívno-technický charakter, ale viedli sme o ňom, resp. o jeho obsahu pomerne rozsiahlu a aj zaujímavú diskusiu na ústavnoprávnom výbore, pretože sme narazili na problém, že súčasné legislatívne pravidlá tvorby zákonov jednak sú trochu inak nastavené na úrovni vládnej legislatívy a parlamentnej legislatívy. A druhá vec je, že nie vždy zodpovedajú potrebám toho, čo je vecne potrebné uviesť v zákone. Bola to taká zaujímavá debata, aj keď sa týkala poznámky pod čiarou, ale myslím, že bola dôležitá. Išlo teda o to, že či vo vzťahu ku korekciám, ktoré Úrad pre verejné obstarávanie určuje odvolávajúc sa na pravidlá určené rozhodnutím Európskej komisie, je možné použiť ten klasický spôsob, že sa odkáže na osobitný predpis, keďže rozhodnutie Európskej komisie je síce pre nás záväzné, ale nie je právnym predpisom. Nakoniec sa medzi, teda predkladateľom, ktorým okrem úradu pani podpredsedníčky vlády a ministerky bol aj Úrad pre verejné obstarávanie na jednej strane, ktorí apelovali na to, aby tak ten odkaz ostal, lebo je to potrebné z hľadiska právnej istoty, z hľadiska toho, aby adresáti tejto právnej úpravy vedeli, akým spôsobom alebo z čoho, z čoho vychádza Úrad pre verejné obstarávanie pri určovaní výšky korekcií. Na druhej strane z hľadiska formálneho, z hľadiska legislatívnych pravidiel tu nejde o právny predpis, na ktorý sa klasicky odkazuje poznámkou pod čiarou. Čiže smerom do budúcnosti je to úloha, že možno by bolo dobré nejakým spôsobom upraviť aj legislatívne pravidlá, aby takéto situácie nenastali. Nakoniec ten kompromis nie je teda úplný. Myslím, že parlamentná legislatíva s ním úplne spokojná nie je, ale teda uprednostnili sme ten pohľad, že je potrebné upraviť to z formálneho hľadiska čo najviac právne, ale zároveň, aby bol naplnený ten vecný zámer, zámer predkladateľov. Takže si dovolím predniesť nie veľmi rozsiahly, jednobodový pozmeňujúci návrh poslanca Národnej rady Slovenskej republiky Ondreja Dostála k vládnemu návrhu zákona o príspevkoch z fondov Európskej únie a o zmene a doplnení niektorých zákonov, tlač 842. Ten pozmeňujúci návrh sa týka článku VI, ktorým je novela zákona o verejnom obstarávaní, bodu 12 a znie takto: „V čl. VI v bode 12 § 184x ods. 2 písm. d) znie: d) návrh percentuálnej sadzby finančnej opravy určenej spôsobom a v rozsahu podľa pravidiel Európskej komisie o určovaní finančných opráv, 74n).“ Ďakujem.
P. Hrušovský, predseda NR SR: (2005-06-23):
(Hlasovanie.) 143 prítomných, 117 za návrh, 2 proti, 24 sa zdržalo. Návrh zákona do druhého čítania sme schválili. Ďalší návrh. J. Malchárek, poslanec: Ďakujem, pán predseda. Budeme hlasovať o pridelení návrhu na prerokovanie výborom, a to ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady pre sociálne veci a bývanie a, ďalej, aby za gestorský výbor určila hlasovaním Národná rada Výbor Národnej rady Slovenskej republiky pre hospodárstvo, privatizáciu a podnikanie a že návrh zákona prerokujú v druhom čítaní v určených výboroch do 7. septembra 2005 a v gestorskom výbore do 9. septembra 2005. Nech sa páči, dajte o tom hlasovať.